CELEX: 32008L0076
Language: hu
Date: 2008-07-25 00:00:00
Title: A Bizottság 2008/76/EK irányelve ( 2008. július 25.) a takarmányban előforduló nemkívánatos anyagokról szóló 2002/32/EK európai parlamenti és tanácsi irányelv I. mellékletének módosításáról (EGT-vonatkozású szöveg)

26.7.2008   
            
            
               HU
            
            
               Az Európai Unió Hivatalos Lapja
            
            
               L 198/37
            
         
      A BIZOTTSÁG 2008/76/EK IRÁNYELVE
   
   (2008. július 25.)
   a takarmányban előforduló nemkívánatos anyagokról szóló 2002/32/EK európai parlamenti és tanácsi irányelv I. mellékletének módosításáról
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA
   tekintettel az Európai Közösséget létrehozó szerződésre,
   tekintettel a takarmányban előforduló nemkívánatos anyagokról szóló, 2002. május 7-i 2002/32/EK európai parlamenti és tanácsi irányelvre (1) és különösen annak 8. cikke (1) bekezdésére,
   mivel:
   
               (1)
            
            
               A 2002/32/EK irányelv előírja, hogy tilos azon takarmányozásra szánt termékek használata, amelyek az említett irányelv I. mellékletében meghatározott határértékeket meghaladó mértékben tartalmaznak nemkívánatos anyagokat.
            
         
               (2)
            
            
               A haltáp összetételére vonatkozó technikai tudásban végbement legutóbbi fejlemények nyomán, miszerint egyre növekvő mértékben adnak a haltáphoz takarmány-alapanyagként olyan tengeri rákféléket, mint például a krill, indokolttá vált a haltáp legnagyobb megengedett fluortartalmának felülvizsgálata. Az Európai Élelmiszer-biztonsági Hivatal (a továbbiakban: EFSA) 2004. szeptember 22-i szakvéleménye (2) alapján a legnagyobb megengedett fluortartalom haltápban való növelése nem járna elfogadhatatlan állat-egészségügyi és közegészségügyi kockázatokkal. A Lolium temulentum és a Lolium remotum vonatkozásában az EFSA azt ajánlja 2007. január 25-i szakvéleményében (3), hogy töröljék e két növényfajról szóló külön bejegyzést, és a legnagyobb megengedett anyagtartalom általános elvét alkalmazzák az alkaloidákat, glükozidákat vagy más mérgező anyagokat tartalmazó gyommagvak és őröletlen vagy össze nem zúzott termések tekintetében, mint ahogy azt a 2002/32/EK irányelv I. mellékletének 14. sora tartalmazza.
            
         
               (3)
            
            
               A DDT-t illetően a DDD megnevezést is fel kell venni a 2002/32/EK irányelv I. mellékletének megfelelő sorába, mivel az a diklór-difenil-diklór-etán bomlástermék sokkal elterjedtebb megnevezése, mint a TDE (4).
            
         
               (4)
            
            
               A kajszibarack (Prunus armeniaca L.) és a keserűmandula tekintetében (Prunus dulcis var. amara vagy Prunus amygdalus Batsch var; amara) a 2006. november 23-i EFSA-szakvélemény (5) alapján azt a következtetést lehet levonni, hogy a kajszibarackra és a keserűmandulára vonatkozó követelmény, miszerint azok csak nem kimutatható mennyiségben lehetnek jelen a takarmányban, nem releváns az állatok és emberek egészségének védelme szempontjából, valamint a hidrogén-cianid esetében elegendő a legnagyobb megengedett anyagtartalom általános elvét alkalmazni, mint ahogy azt a 2002/32/EK irányelv I. mellékletének 8. sora tartalmazza. Ezért helyénvaló a kajszibarackra és a keserűmandulára vonatkozó egyedi követelmények törlése.
            
         
               (5)
            
            
               A vetési gomborka (Camelina sativa) szerepel a 2002/32/EK irányelv mellékletében, és e növényfaj magjai és termései, illetve azok feldolgozott származékai csak nyomokban, nem kimutatható mennyiségben lehetnek jelen a takarmányban.
            
         
               (6)
            
            
               Az alternatív, kis ráfordítású olajipari növények iránti egyre nagyobb igény miatt a Camelina sativa olajipari növény iránt is megújult az érdeklődés, és ezeknek a növényeknek az olajosmag-termesztés során keletkezett melléktermékeit takarmány formájában is hasznosítani lehet. A 2007. november 27-i EFSA-szakvéleményből (6) azt a következtetést lehet levonni, hogy az a követelmény, miszerint a Camelina sativa és származékai csak nem kimutatható mennyiségben lehetnek jelen a takarmányban, nem releváns az állatok és emberek egészségének védelme szempontjából, feltéve, hogy az étrendben a glükozinolát összmennyisége nem jár állat-egészségügyi és közegészségügyi kockázattal. Az állatok és emberek egészségének a glükozinolátok mérgező hatásaival szembeni védelmét a mustárillóolajnak a teljes értékű takarmányban megengedett legnagyobb szintjéről szóló rendelkezés biztosítja, amelyet allil-izotiocianátban fejeznek ki, mivel az EFSA szakvéleménye szerint a glükozinolátok mérgező tulajdonsága általában a(z) (izo)tiocianátokból ered. Ezért helyénvaló a Camelina sativa nem kimutatható mennyiségben való jelenlétéről szóló rendelkezést a 2002/32/EK irányelv I. mellékletéből törölni.
            
         
               (7)
            
            
               A 2002/32/EK irányelvet ezért ennek megfelelően módosítani kell.
            
         
               (8)
            
            
               Az ezen irányelvben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT AZ IRÁNYELVET:
   1. cikk
   A 2002/32/EK irányelv I. melléklete ezen irányelv melléklete szerint módosul.
   2. cikk
   A tagállamok legkésőbb 2009. április 1-jéig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét, valamint az e rendelkezések és az irányelv közötti megfelelést bemutató táblázatot haladéktalanul megküldik a Bizottságnak. A tagállamok által elfogadott rendelkezéseknek hivatkozniuk kell erre az irányelvre, vagy hivatalos kihirdetésük alkalmával ilyen hivatkozással együtt kell megjelenniük. A hivatkozás módját a tagállamok határozzák meg.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Ennek az irányelvnek a tagállamok a címzettjei.
   
      Kelt Brüsszelben, 2008. július 25-én.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 140., 2002.5.30., 10. o. A legutóbb a 2006/77/EK bizottsági irányelvvel (HL L 271., 2006.9.30., 53. o.) módosított irányelv.
   
      (2)  Az Európai Élelmiszer-biztonsági Hatóság (EFSA) élelmiszerláncban előforduló szennyező anyagokkal foglalkozó tudományos testületének a Bizottság kérésére készített, a fluorral mint takarmányokban előforduló nemkívánatos anyaggal kapcsolatos szakvéleménye, amelyet 2004. szeptember 22-én fogadtak el. http://www.efsa.europa.eu/EFSA/Scientific_Opinion/opinion_contam08_ej100_fluorine_en1,0.pdf
   
      (3)  Az Európai Élelmiszer-biztonsági Hatóság (EFSA) élelmiszerláncban előforduló szennyező anyagokkal foglalkozó tudományos testületének a Bizottság kérésére készített, a pirrolizidin alkaloidokkal mint takarmányokban előforduló nemkívánatos anyagokkal kapcsolatos szakvéleménye, amelyet 2007. január 25-én fogadtak el. http://www.efsa.europa.eu/EFSA/Scientific_Opinion/contam_ej447_op_pyrrolizidine%20alkaloids%20in%20feed_en.pdf
   
      (4)  Az Európai Élelmiszer-biztonsági Hatóság (EFSA) élelmiszerláncban előforduló szennyező anyagokkal foglalkozó tudományos testületének a Bizottság kérésére készített, a DDT-vel mint takarmányokban előforduló nemkívánatos anyaggal kapcsolatos szakvéleménye, amelyet 2006. november 22-én fogadtak el. http://www.efsa.europa.eu/EFSA/Scientific_Opinion/CONTAM_ej433_DDT_en,2.pdf
   
      (5)  Az Európai Élelmiszer-biztonsági Hatóság (EFSA) élelmiszerláncban előforduló szennyező anyagokkal foglalkozó tudományos testületének a Bizottság kérésére készített, a cianogén vegyületekkel mint takarmányokban előforduló nemkívánatos anyagokkal kapcsolatos szakvéleménye, amelyet 2006. november 23-án fogadtak el. http://www.efsa.europa.eu/EFSA/Scientific_Opinion/CONTAM_ej434_op_cyanogenic_compounds_in_feed_en,1.pdf
   
      (6)  Az Európai Élelmiszer-biztonsági Hatóság (EFSA) élelmiszerláncban előforduló szennyező anyagokkal foglalkozó tudományos testületének a Bizottság kérésére készített, a glükozinolátokkal mint takarmányokban előforduló nemkívánatos anyagokkal kapcsolatos szakvéleménye, amelyet 2007. november 27-én fogadtak el. http://www.efsa.europa.eu/EFSA/Scientific_Opinion/contam_op_ej590_glucosinolates_en.pdf
   
      MELLÉKLET
      A 2002/32/EK irányelv I. melléklete a következőképpen módosul:
      
                  1.
               
               
                  A 3. sorban a „fluor” helyébe a következő szöveg lép:
                  
                              Nemkívánatos anyag
                           
                           
                              Takarmányozásra szánt termék
                           
                           
                              Legnagyobb tartalom mg/kg-ban (ppm), 12 %-os nedvességtartalmú takarmányra vonatkozóan
                           
                        
                              (1)
                           
                           
                              (2)
                           
                           
                              (3)
                           
                        
                              
                                          „3.
                                       
                                       
                                          Fluor (1)
                                          
                                       
                                    
                           
                              Takarmány-alapanyagok, kivéve:
                           
                           
                              150
                           
                        
                              
                                          —
                                       
                                       
                                          állati eredetű takarmányok, kivéve tengeri rákfélék, mint pl. a krill
                                       
                                    
                           
                              500
                           
                        
                              
                                          —
                                       
                                       
                                          tengeri rákfélék, mint pl. a krill
                                       
                                    
                           
                              3 000
                           
                        
                              
                                          —
                                       
                                       
                                          foszfátok
                                       
                                    
                           
                              2 000
                           
                        
                              
                                          —
                                       
                                       
                                          kalcium-karbonát
                                       
                                    
                           
                              350
                           
                        
                              
                                          —
                                       
                                       
                                          magnézium-oxid
                                       
                                    
                           
                              600
                           
                        
                              
                                          —
                                       
                                       
                                          tengeri algamész
                                       
                                    
                           
                              1 000
                           
                        
                              Vermikulit (E 561)
                           
                           
                              3 000 (2)
                              
                           
                        
                              Kiegészítő takarmányok
                           
                           
                               
                           
                        
                              
                                          —
                                       
                                       
                                          foszfortartalom ≤ 4 %
                                       
                                    
                           
                              500
                           
                        
                              
                                          —
                                       
                                       
                                          foszfortartalom > 4 %
                                       
                                    
                           
                              125 / 1 % foszfor
                           
                        
                              Teljes értékű takarmányok, kivéve:
                           
                           
                              150
                           
                        
                              
                                          —
                                       
                                       
                                          teljes értékű szarvasmarha-, juh- és kecsketakarmányok
                                       
                                    
                           
                               
                           
                        
                              
                                          —
                                       
                                       
                                          laktációban
                                       
                                    
                           
                              30
                           
                        
                              
                                          —
                                       
                                       
                                          más
                                       
                                    
                           
                              50
                           
                        
                              
                                          —
                                       
                                       
                                          teljes értékű sertéstakarmányok
                                       
                                    
                           
                              100
                           
                        
                              
                                          —
                                       
                                       
                                          teljes értékű baromfitakarmányok
                                       
                                    
                           
                              350
                           
                        
                              
                                          —
                                       
                                       
                                          teljes értékű csibetakarmányok
                                       
                                    
                           
                              250
                           
                        
                              
                                          —
                                       
                                       
                                          teljes értékű haltakarmány
                                       
                                    
                           
                              350
                           
                        
            
                  2.
               
               
                  A 14. sorban az „Alkaloidákat, glükozidákat vagy más mérgező anyagokat külön, illetve kombinációban tartalmazó gyommagvak és őröletlen vagy össze nem zúzott termések” helyébe a következő szöveg lép:
                  
                              Nemkívánatos anyag
                           
                           
                              Takarmányozásra szánt termék
                           
                           
                              Legnagyobb tartalom mg/kg-ban (ppm), 12 %-os nedvességtartalmú takarmányra vonatkozóan
                           
                        
                              (1)
                           
                           
                              (2)
                           
                           
                              (3)
                           
                        
                              
                                          „14.
                                       
                                       
                                          Alkaloidákat, glükozidákat vagy más mérgező anyagokat külön, illetve kombinációban tartalmazó gyommagvak és őröletlen vagy össze nem zúzott termések, beleértve:
                                       
                                    
                           
                              Valamennyi takarmány
                           
                           
                              3 000
                           
                        
                              
                                 Datura stramonium L.
                           
                           
                               
                           
                           
                              1 000”
                           
                        
            
                  3.
               
               
                  A 21. sorban a „DDT” helyébe a következő szöveg lép:
                  
                              Nemkívánatos anyag
                           
                           
                              Takarmányozásra szánt termék
                           
                           
                              Legnagyobb tartalom mg/kg-ban (ppm), 12 %-os nedvességtartalmú takarmányra vonatkozóan
                           
                        
                              (1)
                           
                           
                              (2)
                           
                           
                              (3)
                           
                        
                              „DDT (a DDT-, a DDD- (vagy más néven TDE) és DDE-izomerek összmennyisége DDT-ben kifejezve)
                           
                           
                              Összes takarmány, kivéve:
                           
                           
                              0,05
                           
                        
                              
                                          —
                                       
                                       
                                          zsírok és olajok
                                       
                                    
                           
                              0,5”
                           
                        
            
                  4.
               
               
                  A 28. sort – Prunus armeniaca L, a 29. sort – Prunus dulcis (Mill.) D.A. Webb var. amara (DC.) Focke (=Prunus amygdalus Batsch var. amara [DC.] Focke) és a 31. sort – Camelina sativa (L.) Crantz töröljük.
               
            
         (1)  A megengedett határértékek a fluor egy adott analitikai meghatározására vonatkoznak, amely során a kivonás 1 N sósavval történik 20 percen át szobahőmérsékleten. Bizonyíthatóan egyező kivonási hatékonysággal rendelkező, egyenértékű kivonási eljárások alkalmazhatók.
      
         (2)  A megszabott mennyiségeket 2008. december 31-ig felül kell vizsgálni a megengedett határértékek csökkentése céljából.”